text: O kawali a sa’etal no South Africa mafodo’ to pakayniay to Holy Child (tadamaanay a wawa) a kakedalan[436]. I 2018 miheca 2 folad 13 romi’ad, o South Africa a sifo miparatoh to Cape Town to nano polongan no kitakit a talatiihay[436], nawhani no Cape Town pipananom tangasa i saka 6 folad o mamakedal to cango’ot no nanom[437]. Nawhani o nitafa’an a nanom dengan to 24.9%, mirahid to nanom i finawlan to romi’adan sa’adihayay 200 liter tangasa 250 liter makerod i 50 liter (taikor mapadahal to 87 ko liter ito), micohong ko kakeridan (siciw) tayra i mikaloyaay to nanom a laloma’an, o mamiparatoh ko kadademakan no kakeridan (siciw) ka’ayaway 100 tamdaw mikaloyaay to nanom a ngangan[438]. O malatapangay no South Africamili’ayaw paterep to nanom “paterepan romi’ad” latek i saka 4 folad ano eca saka 5 folad sanay, ikor manayar tangasa i 6 folad 4 romi’ad. Malemeday i, tangasa 2 foladan, nawhani o maomahay a sacefang halipafeli to nano hiyah nisopedan a nonom pasadak to 100 walwalan liter ko nananomen, ato nipirahid no finawlan to nanom, saka “paterepan romi’ad” manga’ay manayar tangasa 7 folad 9 romi’ad[439].